钦定古今图书集成/明伦汇编/氏族典/第583卷 > 《宁晋县志》 > 羊舌虎
## 钦定古今图书集成/明伦汇编/氏族典/第583卷 > 《宁晋县志》 > 羊舌虎

按《左传》：襄公二十一年，栾盈出奔楚，宣子杀羊舌虎。
初，叔向之母妒，叔虎之母美而不使，其子皆谏其母。
其母曰：“深山大泽，实生龙蛇。彼美余惧，其生龙蛇以
祸女，余何爱焉？”使往视，寝，生叔虎，美而有勇力，栾怀
子嬖之，故羊舌氏之族及于难。